সাধের ল্যাম্বরজিনি গাড়ি ছেড়ে ক্রিশ্চিয়ানো রোনাল্ডোকে উঠতে হল অ্যাম্বুল্যান্সে। তাঁকে নিয়ে যাওয়া হল হাসপাতালে। কিন্তু কেন? হঠাৎ কী এমন হল রোনাল্ডোর যে তাঁকে নিয়ে যেতে হল হাসপাতালে? কবজির চোটে জেরবার রোনাল্ডো। হাতের চোট নিয়েই গাড়ি চালাচ্ছিলেন রোনাল্ডো। সঙ্গী ছিলেন তাঁর বান্ধবী। এক সময়ে প্রবল যন্ত্রণায় গাড়ি পার্ক করাতে বাধ্য হলেন সিআর সেভেন। ঘটনাটা কী? 
জর্জিনা রডরিগেজ এখন রোনাল্ডোর নতুন বান্ধবী। মাদ্রিদের ৩৭ মাইল উত্তরে একটি রিসর্টে গিয়েছিলেন পর্তুগিজ মহাতারকা। পরের দিনই তিনি ফিরছিলেন নিজের প্রিয় ল্যাম্বরজিনি গাড়িতে করে। রোনাল্ডোই চালাচ্ছিলেন গাড়ি। মাঝপথে হঠাৎই কবজিতে প্রবল যন্ত্রণা অনুভব করেন রিয়াল মাদ্রিদের তারকা এই ফুটবলার। যন্ত্রণা এতটাই বেড়ে যায় যে, রাস্তাতেই তিনি গাড়ি পার্ক করাতে বাধ্য হন। বিষয়টা দেখে এগিয়ে আসে পুলিশ। ছুটে আসেন স্থানীয় মানুষজন। সেই সময়েই অ্যাম্বুল্যান্স আনা হয়। অ্যাম্বুল্যান্স করে রোনাল্ডোকে নিয়ে যাওয়া হয় হাসপাতালে।
আরও পড়ুন
সন্ত্রাসবাদী হামলায় বাবা-মা নিহত, বেইরুটের চার বছরের অনাথ শিশুর পাশে রোনাল্ডো
বান্ধবী নিয়ে পুরস্কারের অনুষ্ঠানে নজরে সেই রোনাল্ডোই
রোনাল্ডোর কবজির চোট নিয়ে কেউ মুখ খোলেননি। তবে কবজির চোট নিয়ে কয়েক দিন ধরেই ভুগছিলেন রোনাল্ডো। গত শনিবার মালাগার বিরুদ্ধে ডান হাতে ব্যান্ডেজ বেঁধে খেলতে নেমেছিলেন রোনাল্ডো।